CELEX: 62011TN0299
Language: da
Date: 2011-06-06 00:00:00
Title: Sag T-299/11: Sag anlagt den 6. juni 2011 — European Dynamics Luxembourg m.fl. mod KHIM

6.8.2011   
            
            
               DA
            
            
               Den Europæiske Unions Tidende
            
            
               C 232/37
            
         Sag anlagt den 6. juni 2011 — European Dynamics Luxembourg m.fl. mod KHIM
   (Sag T-299/11)
   2011/C 232/64
   Processprog: engelsk
   
      Parter
   
   
      Sagsøgere: European Dynamics Luxembourg SA (Ettelbrück, Luxembourg), Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) og European Dynamics Belgium SA (Bruxelles, Belgien) (ved advokaterne N. Korogiannakis og M. Dermitzakis)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Sagsøgernes påstande
   
   
               —
            
            
               KHIM’s beslutning, der er meddelt til sagsøgeren med skrivelse af 28. marts 2011, om at vælge det af sagsøgeren afgivne tilbud i den offentlige udbudsprocedure nr. AO/021/10 »Eksterne tjenesteydelser til program- og projektledelse og teknisk rådgivning på it-området« som den tredje kontrahent i rækkefølgen, samt alle KHIM’s relaterede beslutninger, herunder dem, som tildeler kontrakten til den anden og tredje kontrahent i rækkefølgen, annulleres.
            
         
               —
            
            
               KHIM tilpligtes at betale sagsøgerne erstatning for tab som følge af den pågældende udbudsprocedure svarende til et beløb stort 6,5 mio. EUR.
            
         
               —
            
            
               Endvidere tilpligtes KHIM at betale sagsøgerne erstatning for fortabt mulighed og krænkelse af omdømme og troværdighed svarende til et beløb stort 650 000 EUR.
            
         
               —
            
            
               KHIM tilpligtes at betale sagsøgernes omkostninger og andre omkostninger, der er afholdt i forbindelse med denne sag, selv hvis der ikke gives sagsøgerne medhold i de nedlagte påstande.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne fremsat fire anbringender.
   
               1)
            
            
               Første anbringende vedrører tilsidesættelse af artikel 100, stk. 2, i forordning nr. 1605/2002 (1). Sagsøgerne har især gjort en tilsidesættelse af begrundelsesforpligtelsen gældende, for så vidt som den ordregivende myndighed har afvist at give sagsøgerne en fyldestgørende begrundelse eller forklaring og har afvist at offentliggøre de respektive fordele ved de tilbud, der er afgivet af de andre tilslagsmodtagere.
            
         
               2)
            
            
               Andet anbringende vedrører en tilsidesættelse af udbudsbetingelserne, for så vidt som krav, som ikke er nævnt i udbudsbetingelserne, er blevet taget i betragtning.
            
         
               3)
            
            
               Tredje anbringende vedrører et åbenbart fejlagtigt skøn samt uklare og ubegrundede kommentarer fra bedømmelsesudvalget.
            
         
               4)
            
            
               Fjerde anbringende vedrører en diskriminerende behandling af tilbudsgivere, manglende overholdelse af udelukkelseskriterier for valgte tilbudsgivere, tilsidesættelse af artikel 93, stk. 1, litra f), artikel 94 og 96 i forordning nr. 1605/2002 og artikel 133a og 134b i forordning nr. 2342/2002 (2) samt tilsidesættelse af princippet om god forvaltningsskik. Ifølge sagsøgeren burde den anden valgte tilbudsgiver have været udelukket.
            
         
      (1)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 248, s. 1).
   
      (2)  Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EFT L 357, s. 1).